A BIZOTTSÁG HATÁROZATA

(2002. november 21.)

az élelmiszerekre vonatkozó kérdések tudományos vizsgálata terén a tagállamok együttműködése keretében elvégzendő feladatok jegyzékének naprakésszé tétele tekintetében a 94/652/EK határozat módosításáról

(az értesítés a C(2002) 4447. számú dokumentummal történt)

(EGT vonatkozású szöveg)

(2002/916/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élelmiszerekre vonatkozó kérdések tudományos vizsgálatában a Bizottságnak nyújtott támogatásról és a tagállamok együttműködéséről szóló, 1993. február 25-i 93/5/EGK tanácsi irányelvre[1] és különösen annak 3. cikke (2) bekezdésének negyedik francia bekezdésére,

mivel:

(1) az 1994. június 29-i 94/458/EK bizottsági határozat[2] az élelmiszerekre vonatkozó kérdések tudományos vizsgálata terén megállapítja az együttműködés adminisztratív irányítását;

(2) a legutóbb a 2001/773/EK határozattal[3] módosított 94/652/EK bizottsági határozat[4] az élelmiszerekre vonatkozó kérdések tudományos vizsgálata terén megállapítja a tagállamok együttműködése keretében elvégzendő feladatok jegyzékét és a feladatok felosztását;

(3) a feladatok jegyzékének naprakésszé tételének figyelembe kell vennie a Közösségen belül a közegészség védelmének szükségességét, valamint az élelmiszerágazatra vonatkozó közösségi jogszabályok követelményeit;

(4) a feladatokat a tagállamokon belül rendelkezésre álló tudományos szakértelemre és forrásokra és különösen a tudományos együttműködésben részt vevő intézményekre tekintettel kell kiosztani;

(5) a 94/652/EK határozatot ennek megfelelően módosítani kell;

(6) az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/652/EK határozat mellékletének helyébe e határozat mellékletének szövege lép.

2. cikk

Ennek az irányelvnek a tagállamok a címzettjei.

Kelt Brüsszelben, 2002. november 21-én.

a Bizottság nevében

David BYRNE

a Bizottság tagja

MELLÉKLET

"MELLÉKLET

Az élelmiszerekre vonatkozó kérdések tudományos vizsgálata terén a tagállamok együttműködése keretében a tagállamok által elvégzendő feladatok jegyzéke

A feladat tárgya, jellege és terjedelme A tagállamok, amelyeknek a feladatot kiosztották A feladat elvégzésének határideje

1. Aromaanyagok

1.1. Az 1999. február 23-i 1999/217/EK bizottsági határozat mellékletének jegyzékében felsorolt vegyileg meghatározott aromaanyagok: - jelentések készítése - a 2232/96/EK rendelet 4. cikkében említett értékelési programnak megfelelően - a vegyileg meghatározott aromaanyagok biztonságosságának értékeléséhez, - az érintett anyagokra vonatkozóan rendelkezésre álló toxikológiai és expozíciós adatok papíralapú és elektronikus adattárának létrehozása és fenntartása. Dánia (koordinátor) Németország, Spanyolország, Franciaország, Olaszország, Hollandia, Ausztria, Portugália, Finnország, Svédország, Egyesült Királyság 2005. május 31.

3. Szennyező anyagok

3.1. Általános kérdések

3.1.1. Előre nem látható és sürgős kérdések: - az Élelmiszerügyi Tudományos Bizottság által végzett kockázatértékeléshez az élelmiszerszennyező-anyagokkal kapcsolatos, előre nem látható és sürgős kérdések megválaszolásához szükséges adatok összegyűjtésének összehangolása a tagállamokban Olaszország, Egyesült Királyság (társkoordinátorok) Valamennyi tagállam* 2002. december 31.

3.2. Különös kérdések

3.2.9. Adatgyűjtés és -összeállítás a 3-monoklór-propándiol (3-MCPD), és rokon anyagok szintjéről az élelmiszerekben. Svédország, Egyesült Királyság (társkoordinátor) Dánia, Németország, Franciaország, Írország, Hollandia, Ausztria, Finnország* 2002. október 31.

3.2.10. Az élelmiszerben található fuzárium-toxinok előfordulására vonatkozó adatok gyűjtése, és a táplálékkal történő fuzárium-toxin - az EU-tagállamok népessége által történő - bevitelére vonatkozó értékelés. Németország (koordinátor) Belgium, Dánia, Franciaország, Írország, Olaszország, Hollandia, Ausztria, Portugália, Finnország, Svédország, Egyesült Királyság* 2003. február 28.

3.2.11. Az EU-tagállamok népességének az ólomnak, kadmiumnak, higanynak és arzénnak való táplálék általi kitettségének értékelése. Olaszország, Svédország (társkoordinátor) Belgium, Dánia, Németország, Görögország, Spanyolország, Franciaország, Írország, Hollandia, Ausztria, Portugália, Finnország, Egyesült Királyság* 2002. december 31.

3.2.12. A többszörös aromás gyűrűt tartalmazó szénhidrogének élelmiszerbeli előfordulására vonatkozó adatok gyűjtése. Franciaország (koordinátor) Belgium, Dánia, Németország, Görögország, Spanyolország, Írország, Olaszország, Hollandia, Ausztria, Portugália, Finnország, Egyesült Királyság* 2003. április 30.

3.2.13. A EU-tagállamok népessége szerves ónvegyületeknek való táplálék általi kitettségének értékelése. Olaszország (koordinátor) Belgium, Dánia, Németország, Görögország, Franciaország, Hollandia* 2002. december 31.

8. Csomagolási anyagok

8.1. Az élelmiszerrel érintkezésbe kerülő anyagokban felhasznált vagy jelen lévő anyagok kockázatértékelésére vonatkozó adatlapok vagy jelentések elkészítése. Hollandia (koordinátor) Dánia, Németország, Franciaország, Olaszország, Finnország, Svédország, Egyesült Királyság* 2002. december 31.

* Norvégia részt vesz ebben a feladatban."

[1] HL L 52., 1993.3.4., 18. o.

[2] HL L 189., 1994.7.23., 84. o.

[3] HL L 290., 2001.11.7., 9. o.

[4] HL L 253., 1994.9.29., 29. o.